Ekonomio di Nederlando

La 6ma maxim granda ekonomio de Europana Uniono, Nederlando havas aperta e prospera ekonomio di merkato, kun basa chomeso ed inflaciono, e dependas forte de extera komerco. Sua sistemo di sociala sekureso esas un ek la maxim efikiva e forta inter la membri di OKED. La spensi kun sociala sekureso reprezentas cirkume 25,3% de la TNP.

En 1959, granda jaceyi di naturala gaso deskovresis che provinco Gronigen ed en altra regioni. Nun, cirkume 25% ek la jaceyi konocata di naturala gaso del Europana Uniono jacas en Nederlando. Kontraste, lua jaceyi di petrolo che Norda maro esas poke importanta.

Historiale, la Borso inventesis en Nederlando. Cirkume la duimo dil 17ma yarcento la lando ja esis dominacanta komercala povo en Europa. Dum la 20ma yarcento, Nederlando partoprenis en la kreado di Benelux, dil Europana Ekonomiala Komunitato e pose dil Europana Uniono, esanta un ek la landi qui unesme adoptis Euro kom monetaro, ye la 1ma di januaro 2002. Ol ank esis un ek la fonderi di OKED e di la Mondal organizuro pri komerco.

La lando havas la maxim importanta portuo del mondo: Rotterdam. Turismo ank esas importanta por l'ekonomio, nam ol originis 5,4% de la TNP di la lando ed employis 9,6% de la laboro-povo en 2012. La lando havas 9 loki judikata kom Mondala Patrimonii di la Homaro da UNESKO.

Referi 

Nederlando
Kategorio:Nederlando